armvectores/hy_wikipedia_2023 huggingface dataset:
Թզի

Թզի, գյուղ Արևմտյան Հայաստանում, Բիթլիսի վիլայեթի Սասունի գավառակում։ Մտնում էր Հազզո-Խաբլջոզ գավառակի կազմում։ Գտնվում էր Մարութակ լեռան ստորոտներում։
1890-ական թթ.-ին ուներ 11 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (270601-270700)

Աստերոիդների ցանկ (270501-270600)  • Աստերոիդների ցանկ  • Աստերոիդների ցանկ (270701-270800)
 Աստերոիդների ցանկ (270501-270600)  • Աստերոիդների ցանկ  • Աստերոիդների ցանկ (270701-270800)
Կոնստանտին Պամֆիլով

Կոնստանտին Պամֆիլով (ռուս.՝ Константи́н Дми́триевич Памфи́лов, մայիսի 25 (հունիսի 7), 1901, Մամոնովո, Ռուսաստան - մայիսի 2, 1943(1943-05-02), Մոսկվա, ԽՍՀՄ), ՌԽՖՍՀ Ժողովրդական կոմիսարների խորհրդի նախագահի պաշտոնակատար, ՌԽՖՍՀ Գերագույն խորհրդի պատգամավոր։
Տասնյոթ տարեկանում մտել է կոմունիստական կուսակցության շարքերը։ 1918-1921 թվականներին աշխատել է Սմոլենսկի մարզում՝ Դուխովչինայի հեղկոմում և գավառային գործկոմում։ 1921 թվականի մարտին, որպես կոմունիստական վաշտի կամավորական, մասնակցել է Կրոնշտադտի խռովության ճնշմանը։ Հետո սովորել է բանֆակում, այնուհետև՝ Մոսկվայի համալսարանում։ Տասը տարի շարունակ ղեկավար պաշտոններ է զբաղեցրել Մոսխորհրդում, ակտիվորեն մասնակցել է Մոսկվայի վերակառուցմանը, նրա բնակտնտեսության բարելավմանը։ 1938 թվականին նշանակվել է ՌԽՖՍՀ կոմունալ տնտեսության ժողկոմ, իսկ 1940 թվականին՝ ՌԽՖՍՀ Ժողովրդական կոմիսարների խորհրդի նախագահի տեղակալ։
Հայրենական մեծ պատերազմի տարիներին Կոնստանտին Պամֆիլովը կատարում էր ԽՍՀՄ կառավարության հատկապես պատասխանատու առաջադրանքներ՝ արդյունաբերությունը երկրի արևելյան շրջանները բազավորելու, բնակչության տարհանման և նոր վայրերում տեղավորելու վերաբերյալ։ 1942 թվականի մայիսից Պամֆիլովը կատարում էր ՌԽՖՍՀ Ժողկոմխորհի նախագահի պարտականությունները՝ ղեկավարելով Ռուսաստանի Դաշնության կառավարության ամբողջ գործունեությունը։ Նա մեծ ուշադրություն էր դարձնում սպառազինության և ռազմամթերքի արդյունաբերության աշխատանքը բարելավելուն, հոսպիտալների ցանցը ծավալելուն, վիրավոր զինվորների բուժումը կազմակերպելուն, զինծառայողների ընտանիքներին օգնություն ցույց տալուն։
Կոնստանտին Պամֆիլովի անունով է կոչվել Մոսկվայի կոմունալ տնտեսության ակադեմիան։


== Ծանոթագրություններ ==
Թոնի Ամենդոլա

Թոնի Ամենդոլա (անգլ.՝ Tony Amendola, օգոստոսի 24, 1951(1951-08-24), Նյու Հեյվեն, Կոնեկտիկուտ, ԱՄՆ), ամերիկացի դերասան։ Հանդիսատեսին հայտնի է «Մի անգամ հեքիաթում» սերալից և «Զորոյի դիմակը», «Զորոյի լեգենդը» ֆիլմերից։ «Մի անգամ հեքիաթում» ֆենտեզի սերիալում մարմնավորել է Վարպետ Ջեպետոյին։


== Կենսագրություն ==
Թոնի Ամենդոլան ծնվել է 1951 թվականի օգոստոսի 24-ին ամերիկյան Կոնեկտիկուտ նահանգի Նյու Հեյվն քաղաքում։ Ծնողներն ուզում էին, որ նա իրավաբան դառնա, բայց Թոնին նախընտրեց դերասանի մասնագիտությունը։ 1974 թվականին Հարավային Կոնեկտիկուտի պետական համալսարանն ավարտելուց երեք տարի անց Ֆիլադելֆիայի Թեմփլ համալսարանում ստացել է գեղարվեստի մագիստրոսի աստիճան։ Դեռ 1978 թվականին նա տեղափոխվել էր Լոս Անջելես՝ մտադրվելով հենց այնտեղ սկսել դերասանական իր կարիերան կինոյում և հեռուստատեսությունում։
2014 թվականից հնչյունավորել է World of Warcraft տեսախաղի գլխավոր հերոսներից մեկին՝ Հագարդին։


== Ընտրյալ ֆիլմագրություն ==


== Ծանոթագրություններ ==


== Արտաքին հղումներ ==
Թոնի Ամենդոլա Internet Movie Database կայքում
Fan site: Selmak.Org
Թոնի Ամենդոլա Թվիթթերում
Կառլոս Խոակին Կոռեա

Կարլոս Կոռեա (իսպ.՝ Carlos Joaquín Correa, օգոստոսի 13, 1994, Խուան Բաուտիստա, Արգենտինա), արգենտինացի ֆուտբոլիստ, կիսապաշտպան։ Հանդես է գալիս իսպանական «Սևիլյայի» և Արգենտինայի ազգային հավաքականի կազմում։


== Ակումբային կարիերա ==


=== «Էստուդիանտես» ===
Կոռեան արգենտինական ակումբի կազմում իր դեբյուտը նշել է 2012 թվականի մայիսի 19-ին՝ «Բենֆիելդ»-ի դեմ խաղում։ Հանդիպումն ավարտվել է 0-3 հաշվով։
Կարլոսը իր առաջին պաշտոնական գոլը թիմի կազմում խփել է 2014 թվականի մայիսի 10-ին՝ «Սան Լորենցո»-ի դեմ խաղում, որն ավարտվել է 3-0 հաշվով։


=== «Սամպդորիա» ===
2014 թվականի դեկտեմբերի 22-ին Կարլոս Կոռեան տեղափոխվել է «Սամպդորիա»։ Թիմը նրա համար վճարել է 10 միլիոն դոլլար։ Նա թիմի հետ կնքել է 4,5 տարվա պայմանագիր և ստացել 8 համարի մարզաշապիկը։
Իտալական ակումբի կազմում նա իր դեբյուտը նշել է 2015 թվականի փետրվարի 15-ին՝ «Կիևո»-ի դեմ խաղում, որն ավարտվել է 1-2 հաշվով։
Կոռեան իտալական ակումբի կազմում իր առաջին գոլը խփել է 2016 թվականի հունվարի 17-ին՝ «Կարպի»-ի դեմ խաղում։


=== «Սևիլյա» ===
2016 թվականի հուլիսի 10-ին՝ 13 միլիոն եվրոյի դիմաց Կարլոս Կորեան տեղափոխվել է իսպանական «Սևիլյա»։
Նա թիմի կազմում իր դեբյուտը նշել է 2016 թվականի օգոստոսի 17-ին՝ «Բարսելոնա»-ի դեմ խաղում։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Էջը footballdatabase.eu կայքում (անգլ.)
Beauty Behind the Madness

Beauty Behind the Madness, կանադացի երգիչ The Weeknd-ի երկրորդ ստուդիական ալբոմը։ Այն թողարկվել է 2015 թվականի օգոստոսի 28-ին՝ XO և Republic Records լեյբլների միջոցով։ Ալբոմում առկա են երգեր այնպիսի արտիստների հետ, ինչպիսիք են Լաբրինթը, Էդ Շիրանը և Լանա Դել Ռեյը։
Ալբոմն ուղեկցվում է հինգ սինգլներով՝ «Often», «The Hills», «Can't Feel My Face», «In the Night» և «Acquainted»։ «The Hills», «Can't Feel My Face» երգերն գլխավորել են ամերիկյան Billboard Hot 100 չարթը։ Ալբոմի «Earned It» երգը, որը թողարկվել է որպես «Մոխրագույնի հիսուն երանգները» ֆիլմի սաունդթրեք սինգլ, The Weeknd-ը կատարել է «Օսկար» մրցանակաբաշխություն ժամանակ։
Ընդհանուր առմամբ ալբոմն դրական գնահատականների է արժանացել քննադատների կողմից և գլխավորել է տարբեր երկրների, ներառյալ ԱՄՆ-ի և Մեծ Բրիտանիայի չարթերը։ Ըստ Ֆոնոգրամմա արտադրողների միջազգային ֆեդերացիայի, այն դարձել է 2015 թվականի 10-րդ ամենալավ վաճառված ալբոմը՝ ամբողջ աշխարհում 1,5 միլիոն օրինակ վաճառքով։


== Երգացանկ ==


== Չարթեր ==


== Հավաստագրումներ ==


== Թողարկման պատմություն ==


== Պարգևներ ==


== Ծանոթագրություններ ==
Մախալակիձեեբի (Շուախևի շրջան)

Մախալակիձեեբի (վրաց.՝ მახალაკიძეები), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Դիրք ==
Գտնվում է ծովի մակարդակից 980 մետր բարձրության վրա։ Շրջկենտրոն Շուախևից 20 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 315 մարդ։


== Ծանոթագրություններ ==
Բիստրի Իստոկ

Բիստրի Իստոկ (ռուս.՝ Быстрый Исток), գյուղ Ռուսաստանի Ալթայի երկրամասի Բիստրի Իստոկի շրջանի կազմում։
Բնակչությունը 2003 թվականին գրանցված տվյալներով կազմում էր 4500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոսկովյան փողոց (այլ կիրառումներ)

Մոսկովյան փողոց անվանումը կարող է վերաբերել.

Մոսկովյան փողոց (Երևան)
Մոսկովյան փողոց (Դոնի Ռոստով)
Մոսկովյան փողոց (Կրասնի Սուլին)
Խաչիկ Մանուկյան

Խաչիկ Մանուկյան (մարտի 3, 1964(1964-03-03), Վաղարշապատ, Հայկական ԽՍՀ, ԽՍՀՄ), հայ բանաստեղծ, 1991 թվականից Հայաստանի գրողների միության անդամ։


== Կենսագրություն ==
Ծնվել է 1964 թվականի մարտի 3-ին Էջմիածին քաղաքում։ Սովորել է Էջմիածնի թիվ 2 միջնակարգ դպրոցում։ 1982-1984 թվականներին ծառայել է սովետական բանակում։ 1989 թվականին ավարտել է Երևանի պոլիտեխնիկական ինստիտուտը։ Աշխատել է «Մեծամոր» պատմահնագիտական թանգարանում՝ որպես ավագ գիտաշխատող։
Եղել է «Աղբյուր» մանկապատանեկան հանդեսի պոեզիայի բաժնի խմբագիր։ Այնուհետև՝ Էջմիածնի քաղաքապետարանի «Մշակույթ» միացյալ տնօրինության գլխավոր տնօրեն։ 1991 թվականից ՀԳՄ անդամ է։ Նրա ստեղծագործությունները թարգմանվել են անգլերեն, ֆրանսերեն, գերմաներեն, ռուսերեն, պարսկերեն, սերբերեն, լեհերեն, վրացերեն։


== Ստեղծագործություններ ==
«Իմ այգին» (1987)
«Վիրավոր խաչ» (1992)
«Զարմանալի ժամանակը» (1992)
«Գոյահանդես» (1996)
«Շերտ» (1998)
«Բիբլիական ընդմիջումներ» (2001)
«Արա և Շամիրամ» (2002)
«Մինուսը, պլյուսը և մյուսները» (2003)
«Անցումներ» (2004)
«Վավերացումներ» (2008)
«Ոսկեփետուր ուժ» (2009)
«Էն աշխարհը չի» (2010)
«Թռչնապար» մանկական (2013)
«Եթերային ապարանք» (2016)2015-2016 թվականներին լույս է տեսել Խաչիկ Մանուկյանի ստեղծագործությունների 4 հատորյակը։


== Պարգևներ ==
ՀՀ պետական «Ոսկե եղեգ»
ՀՀ-ում Իրանի Իսլամական Հանրապետության դեսպանատան գրական մրցանակ
ՀԳՄ Ավ. Իսահակյանի անվան մրցանակ (կրկնակի)
Դ. Վարուժանի ամենամյա մրցանակ
Մ. Սարգսյանի անվան լավագույն գրքի մրցանակ (2009)
«Մայրական երախտագիտություն» մեդալ
Մայր Աթոռ Ս.Էջմիածնի «Սուրբ Գրիգոր Նարեկացի» մեդալ
ՀՀ մշակույթի նախարարության «Գրիրգոր Նարեկացի» մեդալ
ԵԿՄ մեդալ
ՀՀ պաշտպանության նախարարության 1-ին մրցանակ


== Ծանոթագրություններ ==


== Արտաքին հղումներ ==
Բանաստեղծություններ Archived 2021-02-04 at the Wayback Machine.
Բանաստեղծ. «Գիրք տպագրելը սեղանային է դարձել»
«Arc Publications»-ը հրատարակել է «Ժամանակակից վեց հայ բանաստեղծներ» ժողովածուն
Խաչիկ Մանուկյանի մասին Հայաստանի գրողների միության կայքում
Կամիշին

Կամշին, քաղաք Ռուսաստանում, Վոլգոգրադի մարզում, Վոլգոգրադի ջրամբարի աջ ափին։ Նավահանգիստ է, փոխբեռնման կետ, երկաթուղային կայարան։ 112 հզ. բնակչություն (1979)։ Ունի դրամատիկական թատրոն, հայրենագիտական թանգարան։ Կամշինում 1866-ի մարտի 31-ին (ապրիլի 12-ին) մահացել է Միքայել Նալբանդյանը։


== Անվանում ==
Հիմնադրել են որպես գյուղ 1667 թվականին Կամիշինկա՝ «գետային եղեգ» բառից, գետի ձախ ափին և անվանվել է Կամիշինկա։ 1710 թվականին բնակիչներին փոխադրեցին աջ ափ, որտեղ բերդն էր գտնվում, նոր բնակավայրին տվեցին քաղաքի ստատուս և անվանեցին Դմիտրիևսկի։
1780 թվականին քաղաքը վերանվանվեց Կամիշին, որպեսզի ջնջվի Պուգաչովի ապստամբության մասին հիշողությունը․ ապստամբություն, որին հարել էին նաև քաղաքի բնակիչները։


== Ծանոթագրություններ ==
Փայտասար

Անվան այլ կիրառումների համար տե՛ս՝ Փայտասար (այլ կիրառումներ)Փայտասար, երկրաբանական բնության հուշարձան Հայաստանի Հանրապետությունում, որը քարանձավների համալիր է։ Բնության հուշարձանը գտնվում է Տավուշի մարզի Կողբ գյուղից 4 կմ հարավ։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==
Ամրագրիր քո ապագան (քանդակ)

Ամրագրիր քո ապագան, մետաղյա քանդակ Երևան քաղաքում։ Գտնվում է Կենտրոն համայնքում՝ Կորյունի և Գևորգ Քոչարի փողոցների խաչմերուկում, Մոսկովյան պուրակում, տեղադրվել է 2012 թվականի ապրիլի 22-ին։ Քանդակի հեղինակն է Դավիթ Մինասյանը։


== Նկարագրություն ==
Մետաղյա քանդակը կազմված է աշխարհի գործող 19 այբուբենների տառերից և խորհրդանշում է դեպի ապագա սլացող մարդուն։ Հեղինակը քանդակը հավաքել է «Երևան` գրքի համաշխարհային մայրաքաղաք» միջոցառումների ընթացքում հանդիսատեսների ներկայությամբ։


== Պատկերասրահ ==

		
		
		


== Ծանոթագրություններ ==
Հին շներ

«Հին շներ» (անգլ.՝ Old Dogs), ռեժիսոր Ուոլտ Բեկերի ֆիլմերից, որի գլխավոր դերերը մարմնավորում են Ջոն Տրավոլտան, Ռոբին Ուիլյամսը, Քելլի Փրեսթոնը, Կոներ Ռեյբերնը, Էլա Բլյու Տրավոլտան, Լորի Լաֆլինը, Սետ Գրինը, Բերնի Մակը, Մեթ Դիլոնը, Էնն-Մարգրետը։


== Սյուժե ==
Երկու հին ընկերներ և գործընկերներ հանկարծակի ընկնում են այնպիսի իրավիճակի մեջ, որ ստիպված են զբաղվել յոթամյա աղմկոտ երկվորյակների դաստիարակմամբ։ Բայց այդ խառնաշփոթը միայն տնային բնույթ չի կրում։ Երեխաներին հարկ է լինում տանել ճամբար, իսկ այնտեղի գլխավորը շատ բծախնդիր էր։ Արդյունքում նրանք մի լավ արկածների մեջ են ընկնում՝ այն էլ կարևոր գործարքից մի օր առաջ։ Հարց է մնում, թե ամուրիներն ի վիճակի կլինեն դուրս գալ այս անսովոր իրավիճակից, թե՝ ոչ։


== Դերերում ==


== Ծանոթագրություններ ==


== Արտաքին հղումներ ==
Հին շներ(անգլ.) ֆիլմը Internet Movie Database կայքում
«Հին շներ»(ռուս.) ֆիլմը ԿինոՊոիսկ կայքում։
Հունաստանի դրոշ

Հունաստանի դրոշը Հունաստանի պետական խորհրդանիշներից է։ Այն հանդիսանում է մի ուղղանկյուն, կազմված ինը կապույտ և սպիտակ հորիզոնական գծերից։ Վերևի ձախակողմյան մասում կապույտ քառակուսու մեջ սպիտակ գույնի հավասարաչափ խաչ է նկարված։
Խոսակցական հունարենում այն հաճախ, գույների պատճառով, անվանում են «κυανόλευκη» (կիանոլեֆքի) կամ «γαλανόλευκη» (գալանոլեֆքի), որ նշանակում է կապույտ-սպիտակ։


== Կառուցվածք ==
(1147) Ստավրոպոլիս

(1147) Ստավրոպոլիս (անգլ.՝ Stavropolis), աստերոիդ աստերոիդների հիմնական գոտում։ Հայտնաբերվել է 1929 թվականի հունիսի 11-ին Գրիգորի Նեույմինի կողմից Սիմեիզում։
Միջին հեռավորությունը Արեգակից կազմում է 2,27263 ա. մ., առավելագույնը մոտենում է 1,7488 ա. մ. հեռավորության վրա և հեռանում 2,7964 ա. մ.։ Արեգակի շուրջ մեկ ամբողջական պտույտ է կատարում 1251,39 երկրային օրվա ընթացքում, իր ուղեծրով շարժվելով միջինում 0,287681 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1147) Ստավրոպոլիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովոալեքսեևսկայա

Նովոալեկսեևսկայա (ռուս.՝ Новоалексеевская), ստանիցա Ռուսաստանի Դաշնության Կրասնոդարի երկրամասի Կուրգանինսկի շրջանի կազմում, Սինյուխա գետի ափին։ Գտնվում է Կուրգանինսկ քաղաքից 41 կմ հարավ-արևելք, ծովի մակարդակից 239 մ բարձրության վրա։


== Բնակչությունը ==
Բնակչությունը 2010 թվականին գրանցված տվյալներով կազմում էր 3617 մարդ, հիմնականում հայեր, ռուսներ և ուկրաինացիներ։


== Տնտեսությունը ==
Ստանիցայի բնակիչներն զբաղվում են հացահատիկային բույսերի և արևածաղկի մշակությամբ, բանջարաբուծությամբ, անասնապահությամբ, թռչնաբուծությամբ և մեղվաբուծությամբ։ Առկա է միջնակարգ դպրոց, գրադարան, ակումբ, մշակույթի տուն և հիվանդանոց։


== Պատմությունը ==
Գյուղը հիմնադրվել է 1912 թվականին և կոչվել թագաժառանգ Ալեքսեյի անունով։ Ստանիցայի կարգավիճակ ստացել է 1916 թվականին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կինտանիլյա դել Մոլար

Կինտանիլյա դել Մոլար (իսպ.՝ Quintanilla del Molar), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 14,67 կմ2։ Բնակչությունը՝ 71 մարդ (2010 թվականի տվյալներով)։ Պրովինցիայի վարչական կենտրոնից գտնվում է 110 կմ հեռավորության վրա։
Տոկիոյի դատավարություն

Հեռավոր Արևելքի միջազգային ռազմական տրիբունալ, հայտնի նաև որպես՝ Տոկիոյի դատավարություն, դատավարություն, որի ժամանակ քննվել են Կայսերական Ճապոնիայի կատարած ռազմական հանցագործությունները։
Հեռավոր Արևելքի միջազգային ռազմական տրիբունալի (հիմնադրված 1946 թվականի հունվարի 19-ին՝ ԱՄՆ–ի, Չինաստանի, Մեծ Բրիտանիայի, Ավստրալիայի, Կանադայի, Ֆրանսիայի, Նիդերլանդների, Նոր Զելանդիայի, Հնդկաստանի, Ֆիլիպինների և Խորհրդային Միության կողմից) դատին էր հանձնվել 28 անձ, այդ թվում՝ 4 նախկին վարչապետ (Տոձիո, Հիրանումա, Հիրոտա, Կոյսո), 11 նախկին նախարար (Արակի, Հաթա, Հոսինո, Իտագակի, Կայյա, Կիդո, Սիմադա, Սուձուկի, Տոգո, Սիգեմիցու, Մինամի), 2 դեսպան (Օսիմա, Աիրատորի), բարձրագույն հրամանատարության 8 ներկայացուցիչ (Դոիհարա, Կիմուրա, Մուտո, Օկա, Սատո, Ումեձու, Մացուի, Հաշիմոտո)։ Մեղադրյալներին տրամադրված էին պաշտպանության հնարավորություններ, յուրաքանչյուրն ուներ մի քանի փաստաբան։ Դատավարության ընթացքում կայացել է 818 դռնբաց դատական նիստ, հարցաքննվել 1194 վկա, ընդունվել 4356 փաստաթղթային ապացույց։ Բոլոր ամբաստանյալների մեղքը հաստատվել Է։ Տրիբունալի դատավճռով Տոձիոն, Իտագակին, Հիրոտան, Մացուին, Դոիհարան, Կիմուրան և Մուտոն դատապարտվեցին մահապատժի՝ կախաղանի միջոցով, 16 մարդ դատապարտվեց ցմահ ազատազրկման (այդ թվում՝ Կոյսոն, Իփրանուման, Արակին, Ումեձուն), Տոգոն՝ 20, Աիգեմիցուն՝ 7 տարվա բանտարկության։ Դատավարության ընթացքում արտաքին գործերի նախկին նախարար Մացուոկայի և ծովակալ Նագանոյի մահվան հետևանքով գործը նրանց մասով կարճվեց, իսկ հոգեկան հիվանդություններով տառապող Օկավայի մասով՝ կասեցվեց։
Գանձարան (3053)

Գանձարան (3053), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3053 թվի տակ։ Ձեռագիրը գրվել է 19-րդ դարում [ենթադրաբար] Մոսկվայում։ Գրված է թղթի վրա, որը ունի 35X22 չափս։ Ձեռագիրը կազմված է 88 թերթից։ Գրված է միասյուն, շղագրով։ Կազմը` ստվարաթուղթ ։


== Բովանդակություն ==
Ներբող իշխանացն Լազարեանց (դրամատիկական չափ․)


== Ծանոթագրություններ ==
Մարկա

Մարկա, խոշոր սահմանային վարչական շրջան (մարկգրաֆի գլխավորությամբ) Կարոլինգների կայսրությունում և «Հռոմեական սրբազան կայսրությունում»։ Մարկաները կազմվել են 10-12-րդ դարերում սլավոններից նվաճած հողերի վրա։ Ֆեոդալական հարաբերությունների զարգացման հետ Մարկաները դարձել են խոշոր ֆեոդալական իշխանությունների կորիզը (օրինակ, Արևելյան Մարկան Ավստրիա դքսության պատմական կորիզն է և այլն)։
Պարագվայի նախագահ

Պարագվայի նախագահ (պաշտոնական իսպ. Excelentisimo Señor Presidente de la República del Paraguay), Պարագվայի Սահմանադրությամբ երկրի կառավարության գործադիր մասի ղեկավարը։ Բացի դրանից նախագահը երկրի ղեկավարն է և կառավարության գլուխը։
Պարագվայի նախագահի աշխատավայրը Պալասիո դե լոս Լոպեսն է Ասունսյոնում, իսկ նախագահական նստավայրը Մբուրուվիչա Ռոգան է, դարձյալ Ասունսյոնում։
Նախագահի պաշտոնը լքելուց հետո նախկին նախագահը ստանում է ցմահ սենատորի կարգավիճակ, ունենալով խոսելու, բայց ոչ քվեարկելու իրավունք։


== Արտաքին հղումներ ==
(Իսպաներեն) Պարագվայի Հանրապետության նախագահություն
Արթիգապատի դաշտ

Արթիգապատ, Արդօվա, Արթիգօվա, Արթիօվա, Արթօվա, Արտիկօվա, Արտօվա, Որթոգապատ, Որթոքապատ, դաշտ (հովիտ) Սեբաստիայի գավառամ, Թոկատի և Սեբաստիայի միջև, Ալիս գետի հովտում։ Ընդարձակ ռւ հարթ դաշտ, հայանի էր ցորենի մշակությամբ։ XIX դարի վերջին այստեղ կային 100 զյուղեր, վեցը (Չիֆթլիք, Գետաղաց, Քարվանսարա, Ցարթմըշ, Պոլիս, Թախթիրզա)՝ հայաբնակ։ Դաշտն ունի համանուն ավան։


== Ծանոթագրություններ ==
Անդրե Բրաուեր

Անդրե Քիթ Բրաուեր, (անգլ.՝ Andre Keith Braugher; հուլիսի 1, 1962(1962-07-01), Չիկագո) ամերիկացի դերասան։ Առավել հայտնի է «Սպանության բաժին» ֆիլմում կատարած սպանության բաժնի խուզարկուի դերով։


== Կենսագրություն ==
Փոստի աշխատակցուհի Սալլի Բրաուերի և բուլդոզերավար Ֆլոյդ Բրաուերի որդին է։ Նա ընտանիքի չորս երեխաներից ամենափոքրն է։ Ավարտել է Ստենֆորդի համալսարանը (1984) և Ջուլյարդսկի դպրոցը։
Կինոյում առաջնելույթ է կատարել 1989 թվականին՝ Ամերիկայի քաղաքացիական պատերազմի մասին պատմող «Փառք» ֆիլմում, որտեղ նա խաղացել է Մորգան Ֆրիմանի և Դենզել Վաշինգտոնի հետ։ Բրաուենի առավել հայտնի դերերից է խուզարկու Ֆրենկ Փեմբելտոնի դերը՝ «Սպանության բաժին» հեռուստասերիալում, ինչի համար նա ստացել է մի քանի մրցանակ։ 1997 թվականին ընդգրկվել է աշխարհի ամենագեղեցիկ մարդկանց ցուցակում, որը կազմել է People ամսագիրը։ Գլխավոր դերեր է խաղացել Շեքսպիրի «Կորիոլան», «Ռիչարդ II», «Օթելլո», «Չափ չափի դիմաց» ողբերգություններում։
Ամուսնացել է դերասանուհի Էմի Բրեբսոնի հետ։ Ամուսիններն ունեն երեք որդի։


== Մասնակի ֆիլմագրություն ==
1989 — Փառք / Glory
1993—1998 — Սպանության բաժին / Homicide: Life on the Street — խուզարկու Ֆրենկ Փեմբելտոն
1993 — Հարված հեռավորության վրա / Striking Distance
1996 — Պարզունակ վախ / Primal Fear
1998 — Հրեշտակների քաղաքը / City of Angels
2000 — Ռադիոալիք / Frequency
2000 — Դուետներ / Duets
2000 —2001 — Գիդեոնի Խաչասերումը / Gideon’s Crossing
2001 — Պրակտիկա / The Practice
2003 — Զինվորական աղջիկ / սերժանտ Կառլոս Դիաս
2004 — Սալեմի մասնակցությունը / Salem’s Lot
2006 — Գողը / Thief
2007 — Ֆանտաստիկ քառյակը։ Արծաթե ալեսահորդի ներխուժումը / 4: Rise of the Silver Surfer
2007 — Խավար / The Mist
2007 — Մահ ուղիղ եթերում / Live!
2008 — «Անդրոմեդա» լարում / The Andromeda Strain
2009 — 2011 — Միջին տարիքի տղամարդիկ / Men of a Certain Age — Օուեն Տորո կրտսեր
2009 — Դոկտոր Հաուս / House (6-րդ եթերաշրջան) — բժիշկ Դերիլ Նոլան
2012 — Վերջին հույս / Last Resort — կապիտան Մարկուս Չապլի
2013—Ներկա — Բրուկլին 9-9 / Brooklyn Nine-Nine — կապիտան Ռեյ Հոլտ
2017— Նորեկը  / The New Girl — կապիտան Ռեյ Հոլտ (էպիզոդ "Homecoming")


== Մրցանակներ ==
1998 — «Էմմի» մրցանակ «Լավագույն տղամարդու դեր դրամատիկ հեռուստասերիալում» անվանակարգում («Սպանության բաժին»)
2006 — «Էմմի» մրցանակ «Լավագույն դերասան մինի սերիալում կամ ֆիլմում» անվանակարգում («Գողը»)


== Ծանոթագրություններ ==


== Արտաքին հղումներ ==
Պեսոչնոե (գյուղ, Ռիբինսկի շրջան)

Անվան այլ կիրառումների համար տե՛ս՝ ՊեսոչնոեՊեսոչնոե (ռուս.՝ Песочное), գյուղ Ռուսաստանի Յարոսլավլի մարզի Ռիբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 2615 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոսնովկա (գյուղ, Յարմոլինի շրջան)

Անվան այլ կիրառումների համար տե՛ս՝ ՍոսնովկաՍոսնովկա (ուկրաիներեն՝ Соснівка), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Սոսնովկա գյուղում բնակվում էր 556 մարդ։ Բնակավայրը զբաղեցնում է 1,84 կմ² տարածք։ Բնակչության խտությունը կազմում էր 302,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թայբին

Թայբին (վիետ․՝ Thái Bình), քաղաքը Վիետնամի հյուսիս-արևելքում։ Համանուն նահանգի վարչական կենտրոնն է։


== Պատմություն ==
10-րդ դարում Թհայբինը եղել է Չան տոհմի հողաբաժինը, որը հետագայում, ամրապնդելով իր ազդեցությունը, դարձել է իշխող Չան դինաստիան XIII դարի սկզբին։


== Աշխարհագրություն ==
Ծովի մակարդակից բացարձակ բարձրությունը կազմում է 2 մետր։ Գտնվում է երկրի մայրաքաղաք Հանոյից մոտ 110 կմ դեպի հարավ-արևելք։


== Կլիմա ==


== Բնակչություն ==
2013 թվականի տվյալներով՝ բնակչությունը կազմում է 46 171 մարդ։
Քաղաքի բնակչության թվաքանակի դինամիկան ըստ տարիների․


== Ծանոթագրություններ ==
Լյուրսի Լևի

Անվան այլ կիրառումների համար տե՛ս՝ Լյուրսի Լևի (այլ կիրառումներ)Լյուրսի Լևի (ֆր.՝ Lurcy-Lévis), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Լյուրսի Լևի կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03155։


== Բնակչություն ==
Համայնքի բնակչությունը 2008 թվականին կազմում էր 2139 մարդ։


== Տնտեսություն ==
2007 թվականի տվյալներով 1251 աշխատունակ տարիքի մարդկանցից (15-64 տարեկան) 833-ը տնտեսապես ակտիվ էին, 418-ը անգործունակ (ակտիվության ցուցանիշը 66,6 %, 1999 թվականին եղել է՝ 68,7 %)։ 833 աշխատունակ բնակիչներից 756-ը աշխատում էին (404 տղամարդ և 352 կին), անաշխատանք էին 77-ը (32 տղամարդ և 45 կին)։ 418 անգործունակ մարդկանցից 98-ը աշակերտներ կամ ուսանողներ են, 166-ը թոշակառու, 154-ը անաշխատունակ էին այլ պատճառներով։


== Տեսարժան վայրեր ==
Օղակաձև ավտոդրոմ՝ 1,5 կմ
Հեծանվային ուղի՝ 1897 թիվ
Սեն Մարտեն ռոմանական եկեղեցի (XII—XIII դարեր)
Լևի դղյակ (XVII դար)
Բագեն դղյակ՝ XIX դար, իսկ աշտարակները՝ XV դար
Աէրոդրոմ
Անդրե Բուտրի քոլեջ՝ 1956 թիվ


== Պատկերասրահ ==

		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լյուրսի Լևի» (ֆրանսերեն)։ Արխիվացված օրիգինալից 2012-10-06-ին։ Վերցված է 2012-7-2 
«Լյուրսի Լևի» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Սեն Բենուա (Օդի գավառ)

Սեն Բենուա (ֆր.՝ Saint-Benoît), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 112 մարդ, բնակչության խտությունը` 5.26 մարդ/կմ²։ Բնակավայրը զբաղեցնում է 21.31 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մոնպելիե քաղաքից` 165 կմ հարավ-արևմուտք, Կարկասոն քաղաքից` 32 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 78 աշխատունակ (15-64 տարեկան)  բնակիչ, որոնցից ակտիվ էին 54-ը, իսկ ոչ ակտիվները` 24։ Ակտիվության ցուցանիշը կազմում է 69,2 %։ 54 աշխատունակ մարդկանցից աշխատել է 45 անձ (23 տղամարդ և 22 կին)։ Գործազուրկ են եղել 9 անձ (3 տղամարդ և 6 կին)։ 24 անաշխատունակներից 5-ը եղել են աշակերտներ կամ ուսանողներ, 6-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Իվնիկի (գյուղ, Ռուդնյանսկի շրջան)

Իվնիկի (ռուս.՝ Ивники), գյուղ Ռուսաստանի, Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անտառամուտ

Անվան այլ կիրառումների համար տե՛ս՝ Անտառամուտ (այլ կիրառումներ)Անտառամուտ (նախկին անվանումը` Քոլագերան),
գյուղ Հայաստանի Հանրապետության Լոռու մարզի  Փամբակ համայնքի կազմում, Գուգարքի տարածաշրջանում՝ Վանաձոր քաղաքից մոտ 14 կմ հյուսիս-արևելք։


== Պատմություն ==
Գյուղը հիմնադրվել է 1870 թվականին։ Նախկինում մտել է Թիֆլիսի նահանգի Բորչալուի գավառի մեջ և կոչվել Քոլագերան կամ Քոլագիրան։ Անտառամուտ է վերանվանվել 1948 թվականին։
Գյուղը հիմնադրել են հարևան Կուրթան գյուղից եկած Ավետիքյանները (Մատրուկանք), Հարությունյանները (Ըրիցանք), Գևորգյանները (Գևորգանք), Ոսկանյանները (Գյարանանք կամ մորմոնջանք) և Սուքիասյանները (Սքոանք)։ Մինչ 1872 թվականը գյուղ են տեղափոխվել մնացած 9 տոհմերը։
Գյուղն ակտիվ մասնակցություն է ունեցել Հայրենական մեծ պատերազմին, 140 մարդ մեկնել են ռազմաճակատ, որոնցից 64-ը զոհվել է, իսկ երեգը՝ Գուրգեն Արշակի Գևորգյանը (1915-1993),Դավիթ Սիմոնի Մեսրոպյանը (1918-2011) և Փաշո Ենոքի Գևորգյանը (1917-1979) մասնակցել են նաև խորհրդա-ֆիննական պատերազմին։ Զոհված մարտիկների պատվին 1968 թվականին գյուղում կառուցվել է հուշարձան-պուրակ։ 
Անտառամուտը զերծ չի մնացել նաև ստալինյան բռնապետությունից․ 1937-1939 թվականներին գյուղից աքսորվել է 11 մարդ։


== Բնությունը և կլիման ==
Գյուղը տեղադրված է ծովի մակարդակից 1300 մ բարձրության վրա։ Ունի աղբյուրներ, որոնք օգտագործվում են որպես խմելու ջուր։
Կլիման բարեխառն լեռնային է, տևական, ցուրտ ձմեռներով։ Ամեն տարի հաստատվում է կայուն ձնածածկույթ։ Ամառները տաք են, համեմատաբար խոնավ։ Տարեկան թափվում են 600-700 մմ մթնոլորտային տեղումներ։ Ագրոկլիմայական տեսակետից ընկած է մասնակի ոռոգման գոտում։
Գյուղի մոտակայքում կան նաև գորշ ածխի երևակումներ, որոնք չունեն արդյունաբերական նշանակություն։


== Բնակչություն ==
Ըստ ՀՀ 2011 թ. մարդահամարի արդյունքների` Անտառամուտի մշտական բնակչությունը կազմել է 306, առկա բնակչությունը` 278 մարդ։ Հիմնադրման պահից մինչ օրս բնակիչները հայեր են։
Անտառամուտի բնակչության փոփոխությունը ժամանակի ընթացքում` ստորև.


== Գյուղատնտեսություն ==
Գյուղատնտեսական հողահանդակներում մեծ բաժին ունեն վարելահողերը (110 հա), խոտհարքեր (55 հա)։ Պետական հողերը գլխավորապես օգտագործվում են որպես վարելահողեր, արոտավայրեր՝ կազմելով համապատասխանաբար 22 և 218 հեկտար։ Գյուղի մասնագիտացման ուղղությունը երկրագործությունն է։ Զբաղվում են դաշտավարությամբ, պտղաբուծությամբ (տանձ, խնձոր, սալոր), մշակում են հացահատիկային, կերային, բանջարաբոստանային կուլտուրաներ։ Զբաղվում են նաև խոշոր եղջերավոր անասնաբուծությամբ, մեղվաբուծությամբ։


== Պատմամշակույթային կառույցներ ==

Գյուղի շրջակայքում՝ հանդամասերում կան ավերակ գյուղատեղիներ, հին բերդի մնացորդներ։ Ունի կիսավեր եկեղեցի։


== Հասարակական կառույցներ ==
2013 թ.-ի դրությամբ գյուղն ունի դպրոց, գրադարան, բուժկետ և կապի հանգույց։


== Ծանոթագրություններ ==
Վստահության վրա հիմնված ընկերակցություն

Վստահության վրա հիմնված ընկերակցություն (կամ Կոմանդիտ ընկերակցություն), ընկերակցություն, որում ընկերակցության անունից ձեռնարկատիրական գործունեություն իրականացնող և իրենց գույքով ընկերակցության պարտավորությունների համար պատասխանատվություն կրող մասնակիցների (լիակատար ընկերներ) հետ միասին կան մեկ կամ մի քանի մասնակից ավանդատուներ (կոմանդիտիստներ), որոնք իրենց ներդրած ավանդների գումարների սահմաններում կրում են ընկերակցության գործունեության հետ կապված վնասների ռիսկը և չեն մասնակցում ընկերակցության իրականացրած ձեռնարկատիրական գործունեությանը։


== Հայաստան ==


== Արտաքին հղումներ ==
ՀՀ քաղաքացիական օրենսգիրք


== Տես նաև ==
Հայաստանի քաղաքացիական օրենսգիրք
Իրավաբանական անձինք
Քոլդուել շրջան (Կենտուկի)

Անվան այլ կիրառումների համար տե՛ս՝ Քոլդուել շրջան (այլ կիրառումներ)Քոլդուել շրջան (անգլ.՝ Caldwell County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 899 կմ² է, բնակչությունը՝ 12.984 մարդ (2010 թ. տվյալներով)։ Շրջկենտրոնն է Փրինստոն բնակավայրը։ Կազմավորվել է 1809 թ.։
Ալեքսանդրովկա (գյուղ, Վալկիի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ուկրաիներեն՝ Олександрівка), գյուղ Ուկրաինայի Խարկովի մարզի Վալկիի շրջանում։ Բնակավայրը նախկինում նաև անվանվել է Բազիլևսկի։ Հիմնադրվել է 1861 թվականին։
2001 թվականի տվյալներով Ալեքսանդրովկա գյուղում բնակվում էր 682 մարդ։ Բնակավայրը զբաղեցնում է 18,42 կմ² տարածք։ Բնակչության խտությունը կազմում էր 37,02 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (223501-223600)

Աստերոիդների ցանկ (223401-223500)  • Աստերոիդների ցանկ  • Աստերոիդների ցանկ (223601-223700)
 Աստերոիդների ցանկ (223401-223500)  • Աստերոիդների ցանկ  • Աստերոիդների ցանկ (223601-223700)
Սատուրնի վեցանկյուն

Սատուրնի վեցանկյուն, վեցանկյուն ամպերի հաստատուն գոյացություն Սատուրն մոլորակի հյուսիսային բևեռի շուրջ, գտնվում է մոտ 78° հյուսիսային լայնության վրա։ Վեցանկյան կողմերը ունեն մոտ 13800 կմ երկարություն, ինչը գերազանցում է Երկրի տրամագծին (մոտ 12 700 կմ (7900 մղոն))։
Այն պտտվում է 10 ժ 39 րոպե 24 վայրկյան պարբերությամբ, այս պարբերությունը համընկնում է Սատուրնի ընդերքից ժայթքող ռադիո ճառագայթման պարբերության հետ։
Այնուամենայնիվ, վեցանկյունը չի տեղափոխվում լայնություններով ինչպոս մյուս տեսանելի մթնոլորտային ամպային գոյացությունները։
Սատուրնի հարավային բևեռում համաձայն Հաբբլ տիեզերական աստղադիտակից կատարված դիտարկումների այսպիսի գոյացություն չկա։ Սակայն այնտեղ կա հողմապտույտ, ինչպիսինն առկա է հյուսիսային բևեռում։
Սատուրնի հյուսիսային վեցանկյունը հայտնաբերվել է Վոյաջեր ծրագրի ժամանակ 1981 - 82 թվականներին, դրանից հետո 2006 թվականին այն ևս մեկ անգամ դիտարկվել է Կասինի-Հյուգենս տիեզերական սարքից։ Միայն Կասինի սարքի միջոցով է հնարավոր եղել լուսանկարել վեցանկյունը ինֆրակարմիր լույսում, երբ այն հայտնվել է Արեգակի լույսի տակ 2009 թվականին։ Կասինի սարքի միջոցով հնարավոր է եղել նաև չափել վեցանկյուն գոյացության շարժման արագությունը, երբ սարքը շարժվում էր մոլորակի հետ նույն արագությամբ, այսպիսով գրանցում էր միայն վեցանկյան արագությունը։ Հայտնաբերումից հետո, և երբ վեցանկյունը հայտնվեց Արեգակի լույսի տակ, աստղագետներին նաև հաջողվեց դիտարկել այն Երկրից։


== Բացատրություն ==
Համաձայն մի վարկածի, որը առաջ է քաշվել Օքսֆորդի համալսարանում, վեցանկյունը առաջացել է Սատուրնի մթնոլորտում քամիների արագության կտրուկ լայնությունային գրադիենտի պատճառով։ Նմանա կանոնավոր ուրվագծեր են ստացվել լաբորատորիայում, երբ շրջանաձև հեղուկով լի տարողության կենտրոնական և արտաքին մասերը պտտվում էին տարբեր արագություններով։ Ամենաշատ հանդիպող երկրաչափական մարմինը վեց կողմ ուներ, սակայն հնարավոր է եղել ստանալ նաև մինչև ութ կողմ ունեցող մարմիններ։ Այս մարմինները առաջանում էին երկու տարբեր արագությամբ պտտվող տարբեր հեղուկների շփման մասում, որտեղ առաջանում էին մրրկային հոսքեր։


== Պատկերասրահ ==

		
		
		
		
		
		


== Տես նաև ==
Ռեյնոլդսի թիվ


== Ծանոթագրություններ ==


== Արտաքին հղումներ ==

Սատուրնի պտույտը 175 Archived 2021-08-22 at the Wayback Machine., Կասինիի լուսանկարները, 27 նոյեմբերի, 2012 (անգլ.)
Սատուրնի տարօրինակ վեցանկյունը, իրական գույներում - Universe Today (անգլ.)
Վեցանկյան կողմը Մոլորակների ֆոտոամսագրից (անգլ.)
Սատուրնի վեցանկյունը դուրս է գալիս լույսի տակ, APOD 22 հունվարի, 2012 (անգլ.)
Սատուրնի հյուսիսային բևեռի հողմապտույտի կենտրոնում, Աստղագիտության օրվա լուսանկար, 4 դեկտեմբերի, 2012 (անգլ.)
Վեցանկյան պտույտի ձայնագրություն, ՆԱՍԱ (անգլ.)
ՆԱՍԱ-ի Կասինի կայանը կատարել է Սատուրնի վեցանկյան լավագույն լուսանկարները Archived 2017-06-16 at the Wayback Machine. (4 դեկտեմբերի, 2013) (անգլ.)
Հողմապտույտի անիմացիան (TPS) (անգլ.)
Սատուրնի վեցանկյունը կրկնվել է լաբորատորիայում, վիդեո
Լայոշ Կոշութ

Լայոշ Կոշութ (հունգ.՝ Kossuth Lajos, սլովակերեն՝ Ľudovít Košút, սեպտեմբերի 19, 1802(1802-09-19), Մոնոկ, Szerencs District, Բորշոդ-Աբաույ-Զեմպլեն, Հունգարիա - մարտի 20, 1894(1894-03-20), Թուրին, Իտալիա), Հունգարիայի նշանավոր պետական գործիչ, հեղափոխական։ Մասնագիտությամբ՝ իրավաբան։ Լրագրող։ 1848-49 թթ. հեղափոխության ժամանակաշրջանում Հունգարիայի ֆինանսների նախարար (1848 թ. մարտ-սեպտեմբեր), ապա՝ վարչապետ և կառավարիչ-նախագահ։ Պայքարել է Հունգարիայի անկախության համար ավստրիական Հաբսբուրգների դեմ։ Հեղափոխության պարտությունից հետո բնակություն է հաստատել Անգլիայում։ Օժանդակել է Ջուզեպպե Գարիբալդիին Իտալիայի ազատագրման և միավորման գործում։


== Ծանոթագրություններ ==
Մոսկովկա (գյուղ, Նովովոդոլաժսկի շրջան)

Անվան այլ կիրառումների համար տե՛ս՝ ՄոսկովկաՄոսկովկա (ուկրաիներեն՝ Моськівка), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Մոսկովկա գյուղում բնակվում էր 146 մարդ։ Բնակավայրը զբաղեցնում է 0,37 կմ² տարածք։ Բնակչության խտությունը կազմում էր 394,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նայիմ Սուլեյմանօղլու

Նայիմ Սուլեյմանօղլու (թուրքերեն՝ Naim Süleymanoğlu, բուլղար․՝ Наим Сюлейманов, հունվարի 23, 1967(1967-01-23), Պտիչար, Momchilgrad Municipality, Q96181621?, Բուլղարիա - նոյեմբերի 18, 2017(2017-11-18), Ստամբուլ, Թուրքիա), սկզբում բուլղարացի, այնուհետև թուրք ծանրորդ, Օլիմպիական և աշխարհի չեմպիոն։ 1988 թվականի ամառային օլիմպիական խաղերի ժամանակ սահմանել է ռեկորդ՝ պոկում վարժությունում բարձրացնելով 190 կգ (152․5+190=342.5):


== Կենսագրություն ==
Ծնվել է Բուլղարիայում, ունի թուրքական ծագում, իր մականունը ստացել է  փոքր հասակի պատճառով 1,47 մ (4 Ft 10-): Հանդիսանում է առաջին և միակ ծանրորդը, ով իր անձնական քաշից 2,5 անգամ ավել է բարձրացրել։ Սուլեյմանովը սահմանել է իր առաջին համաշխարհային ռեկորդը 16 տարեկանում, սակայն բաց է թողել իր առաջին հնարավորությունը դառնալու օլիմպիական չեմպիոն 1984 թ, երբ Բուլղարիան միացավ Խորհրդային միությանը։ Այդ ժամանակ Խորհրդային միությունը բոյկոտում է Լոս Անջելեսի օլիմպիական խաղերը, այդ պատճառով նա բաց է թողնում օլիմպիական խաղերին մասնակցելու հնարավորությունը։


== Ծանոթագրություններ ==
Լուիզիանայի պետական համալսարան

Լուիզիանայի պետական համալսարան (անգլ. Louisiana State University), պետական հետազոտական համալսարանը գտնվում է ԱՄՆ - ում, Լուիզիանա նահանգում, Բատոն - Ռուժ քաղաքում։ Լուիզիանա նահանգի համալսարանների համակարգում համարվում է գլխավոր բարձրագույն ուսումնական հաստատությունը։ Հիմնադրվել է 1853 թվականին Լուիզիանա նահանգում՝ որպես Ռազմական ակադեմիա և ուսուցողական սեմինարիա (Louisiana State Seminary of Learning & Military Academy): Այժմյան համալսարանական քաղաքը կառուցվել է 1926 թվականին։ Այն գտնվում է Միսիսիպի գետի ափին, կազմված է ավելի քան 250 շենքերից` կառուցված իտալական Վերածննդի ոճով։ Համալսարանի կազմի մեջ մտնում են 14 դպրոց և քոլեջ։ ԱՄՆ - ում առավել հեղինակավոր են համարվում բիզնեսի և իրավունքի քոլեջները։


== Հայտնի շրջանավարտներ ==
Հյուբերտ Համֆրի (ծնվ. 1911 թվականին) ԱՄՆ - ի 38 - րդ փոխնախագահ
Ջուան Վուդվորդ (ծնվ. 1930 թվականին) ամերիկյան դերասանուհի, «Օսկար» մրցանակակիր
Քեմփբիլ  Բրաուն (ծնվ. 1968 թվականին) լրագրող և հաղորդավարուհի
Շաքիլ Օնիլ (ծնվ. 1972 թվականին) բասկետբոլիստ
Պրուիտ Թեյլոր Վինս (ծնվ. 1960 թվականին) դերասան
Լինդսի Պելաս (ծնվ. 1991 թվականին) ինստագրամի մոդել
		


== Ծանոթագրություններ ==


== Արտաքին հղումներ ==
lsu.edu Լուիզիանա նահանգի համալսարանի. պաշտոնական կայք
lsusports.net Համալսարանի սպորտային թիմի. պաշտոնական կայք
Կալվի (այլ կիրառումներ)

Կալվի, կարող է վերաբերել՝

Կալվի - գյուղ Էստոնիայի Իդա-Վիրումաա նահանգի Ասեռի շրջանում
Կալվի - քաղաք Իտալիայի Կամպանիա մարզի Բենևենտո գավառում
Ասփալի

Ասփալի, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Սլավգորոդ (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՍլավգորոդՍլավգորոդ (ուկրաիներեն՝ Славгород), քաղաքատիպ ավան Ուկրաինայի Դնեպրոպետրովսկի մարզի Սինելնիկովի շրջանում։ Բնակավայրը նախկինում նաև անվանվել է Ժեբունյովկա, Սլավգորոդկա։ Հիմնադրվել է 19-րդ դարում։
2001 թվականի տվյալներով Սլավգորոդ քաղաքատիպ ավանում բնակվում էր 2 554 մարդ։ Բնակավայրը զբաղեցնում է 3944 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ելենա Կոնդրատյուկ

Ելենա Կոնդրատյուկ (ուկրաիներեն՝ Кондратюк Елена Константиновна, նոյեմբերի 17, 1970(1970-11-17), Լվով, Ուկրաինական ԽՍՀ, ԽՍՀՄ), ուկրաինացի պետական և քաղաքական գործիչ։ 2019 թվականի օգոստոսի 29-ից 9-րդ գումարման Ուկրաինայի Գերագույն ռադայի նախագահի տեղակալ։
Ուկրաինայի ժողովրդական պատգամավոր, «Բատկիվշինա համաուկրաինական միավորում» քաղաքական կուսակցության անդամ, Ուկրաինայի և Լեհաստանի Հանրապետության խորհրդարանական ասամբլեայի համանախագահ։ Միջխորհրդարանական Միությունում ազգային խորհրդարանական խմբի գործադիր կոմիտեի նախագահի տեղակալ։


== Կրթություն ==
1993 թվականին ավարտել է Իվան Ֆրանկոյի անվան Լվովի համալսարանի պատմական ֆակուլտետը։
Պատմական գիտությունների թեկնածու։
Հետազոտել է Ուկրաինայում հասարակական շարժումները։
Հասարակայնության հետ կապերի և գովազդի ոլորտի առաջատար փորձագետ։


== Քաղաքական գործունեություն ==
2007 թվականին ընտրվել է Ուկրաինայի ժողովրդական պատգամավոր։
2012 և 2014 թվականների խորհրդարանական ընտրություններում «Բատկիվշինա համաուկրաինական միավորում» կուսակցության կողմից վերընտրվել Է ժողովրդական պատգամավոր։ Գործընկերների հետ 2011 թվականի դեկտեմբերին հիմնադրել է «Հավասար հնարավորություններ» պատգամավորական միավորումը։
Եղել է «Եվրոպայի Խորհրդի Խորհրդարանական ասամբլեայում մշտական պատվիրակություն» միջխորհրդարանական կազմակերպությունում (2012-2014) մշտական պատվիրակության անդամի տեղակալ և «Կենտրոնական Եվրոպայի նախաձեռնության խորհրդարանական չափման մշտական պատվիրակություն» միջխորհրդարանական կազմակերպությունում (2007-2012) մշտական պատվիրակության անդամի տեղակալ։
Եվրոմայդանի մասնակից։
2018 թվականի նոյեմբերի 1-ին ռուսական պատժամիջոցներ են սահմանվել Ուկրաինայի 322 քաղաքացիների, այդ թվում՝ Ելենա Կոնդրատյուկի նկատմամբ։
2019 թվականի օգոստոսի 29-ից նշանակվել է Ուկրաինայի Գերագույն ռադայի փոխխոսնակ։


== Մրցանակներ ==
Մրցանակային զենք։


== Ընտանիք ==
Ամուսին՝ Ալեքսանդր Բոգուցկի, ICTV հեռուստաալիքի տնօրեն-նախագահ, EastOne ներդրումային խորհրդատվական ընկերության կառավարման անդամ։


== Ծանոթագրություններ ==


== Արտաքին հղումներ ==
Справочник «Кто есть кто в Украине», издательство «Кол. И. С.»
Верховная рада Украины VI созыва
Ժառնաժ (կանտոն)

Ժառնաժ (ֆր.՝ Jarnages), Ֆրանսիայի կանտոն է, գտնվում է Լիմուզան շրջանում։ Կրյոզ դեպարտամենտի կանտոնն է։ Մտնում է Գերե օկրուգի մեջ։ Համաձայն 2006 թվականի մարդահամարի կանտոնի բնակչությունը 3413 մարդ էր։Կանտոնի համարը 2320 է։ Ժարնաժ կանտոնում կա 10 կոմունա, որոնցից ամենամեծը Ժարնաժ կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Երկարագի երաշտահավ

Երկարագի երաշտահավ (լատ.՝ Aegithalos caudatus), հաստակտուց երաշտահավերի ընտանիքի թռչուն։ Նստակյաց է, քիչ տարածված։


== Արտաքին կառուցվածք ==
Մարմնի երկարությունը 14 սմ է, թևերի բացվածքը՝ 16-19 սմ, կենդանի զանգվածը՝ 7-10 գ։ Փոքրամարմին է, պոչը՝ երկար, թևերը՝ կարճ։ 
Մարմինը կլորավուն է, գնդանման։ Հասունի գագաթը սև ու սպիտակ շերտերով է, մեջքը՝ մոխրագույն։ 
Մարմնի ստորին մասը վարդագույն երանգով է։ Երիտասարդն ավելի մուգ է, մեջքը և գլխի կողքերը՝ դարչնագույն, պոչը՝ ավելի կարճ։


== Կենսակերպ ==
Երամային է, կեր է փնտրում ծառերի սաղարթի միջին մասում, հաճախ՝ անտառային մանր թռչունների խառը երամներում։ Բնակվում է անտառներում, պտղատու այգիներում, գիհու թփուտներում, արհեստական ծառատունկերում, ձմռանը՝ գետաձորերում և թփուտային կիսաանապատներում։


== Սննդառություն ==
Սնվում է միջատներով։


== Բնադրում ==
Գարնան ամենավաղ հարսանեկան զույգերը ձևավորվում են մարտի կես-ապրիլի ընթացքում։ Ձվադրման պատրաստ առաջին բները հայտնվում են ապրիլի առաջին տասնօրյակին։ Բույնը ձվաձև է՝ սարդոստայնով հյուսված, պատված քարաքոսով, ցամքարը՝ փետուրներից։ Բնադրում է թփուտներում կամ ծառերի ուղղաձիգ ճյուղավորումներում։


== Բազմացում և զարգացում ==
Դնում է 4 մմ տրամագծով, սպիտակ 8-12 ձու։ Թխսակալում է 12-13 օր։ Խոսրովի անտառ արգելոցում ձագերը հայտնվում են ապրիլի վերջին, բնից դուրս են գալիս և մեծերի խնամքին անցնում մայիսի սկզբին։ Բնային կյանքում ձագերին կերակրում են արուն և էգը՝ օրը 250 անգամ։ Հունիս-օգոստոսին բազմապատկվում է երիտասարդ թռչունների ընտանեկան խմբերի քանակը և պահպանվում մինչև հաջորդ գարուն։ 
Օգտակար է, ոչնչացնում է ծառերի վնասատուներին։ Գնդանման, փոքր մարմնի, մետաքսանման փետրածածկի և արտասովոր երկար պոչի շնորհիվ գեղագիտական արժեք է ներկայացնում։
Օսեոլա շրջան (Այովա)

Անվան այլ կիրառումների համար տե՛ս՝ Օսեոլա շրջան (այլ կիրառումներ)Օսեոլա շրջան (անգլ.՝ Osceola County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.033 կմ² է, բնակչությունը՝ 6.462 մարդ (2010 թ. տվյալներով)։ Շրջկենտրոնն է Սիբլեյ բնակավայրը։ Կազմավորվել է 1851 թ.։
Ձիու արձանիկ (մ.թ.ա. 6-5-րդ դարեր, Այրում)

Քարայծի արձանի, մ.թ.ա. 6-5-րդ դարերի արձանիկ, որը գտնվել է Հայաստանի Այրում քաղաքում։ Պահպանվում է Հայաստանի պատմության թանգարանում 2225-9 համարի ներքո։


== Նկարագրություն ==
Կանգնած ձիու ձուլածո ֆիգուա է։ Կարճ խուզած բաշով, երկար պարանոցով գլուխը պարզած է վեր։ Ականջները կարճ են ու ցից, աչքերը կլոր են՝ շրջանով ընդգծված, բերանը թեթևակի բաց է։ Իրանը տրված է սահուն անցումներով, առջևի ոտքերը մեկնած են առաջ, ընդգծված են սմբակները։ Պոչը երկար է, սեղմված ոտքերին։ Հայկական լեռնաշխարհում ձին հայտնի էր դեռևս վաղ բրոնզի ժամանակաշրջանից և համարվել է արևի աստվածությանն առնչվող սրբազան կենդանի։


== Ծանոթագրություններ ==


== Աղբյուրներ ==
Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։
Հասմիկ Իսրայելյան - Պաշտամունքն ու հավատալիքները ուշ բրոնզեդարյան Հայաստանում, Երևան, 1973։
Նովոկոնստանտինովկա (գյուղ, Բլագովարսկի շրջան)

Անվան այլ կիրառումների համար տե՛ս՝ ՆովոկոնստանտինովկաՆովոկոնստանտինովկա (ռուս.՝ Новоконстантиновка, բաշկիրերեն՝ Яңы Константиновка), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 211 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արմենուհի Սեյրանյան

Արմենուհի Արմենի Սեյրանյան (ապրիլի 22, 1967(1967-04-22), Երևան, Հայկական ԽՍՀ, ԽՍՀՄ), հայ օպերային երգչուհի (սոպրանո)։ ՀՀ վաստակավոր արտիստ (2015)։


== Կենսագրություն ==
Ավարտել է Երևանի թիվ 17 երաժշտական դպրոցը, Ռոմանոս Մելիքյանի անվան երաժշտական ուսումնարանը, Երևանի Կոմիտասի անվան պետական կոնսերվատորիան և կոնսերվատորիայի ասպիրանտուրան։ 1996 թվականից աշխատում է Երևանի Ա. Սպենդիարյանի անվան օպերայի և բալետի ազգային ակադեմիական թատրոնում։ 1998 թվականից դասավանդում է նաև Կոմիտասի անվան կոնսերվատորիայում։ 2009 թվականից՝ դոցենտ։ 2016 թվականից՝ պրոֆեսոր։ Գրել է աշխատություններ, տպագրված կոնսերվատորիայի «Ուսումնամեթոդական աշխատանքների ժողովածույում» և «Երաժշտական Հայաստան» միջազգային գիտական ամսագրում։ Հանդիսանում է նաև «Շարական» անսամբլի մենակատարը (գեղարվեստական ղեկավար՝ Դանիել Երաժիշտ), որի հետ ելույթներ է ունեցել Մայր Աթոռ Սուրբ Էջմիածնում։ Վեհափառ Վազգեն Ա Ամենայն Հայոց Կաթողիկոսի «Արարատ» երգի միակ կատարողն է։
Համագործակցել է Ազգային օպերայի կամերային և սիմֆոնիկ նվագախմբերի, Հայաստանի ռադիոյի պետական սիմֆոնիկ նվագախմբի, ֆրանսիական «Գզերեմիա» անսամբլի և արտասահմանյան մի շարք մենակատարների հետ։ Ձայնագրվել է Իրանում նկարահանված «Սուրբ կույս Մարիամ» ֆիլմում։
Համագործակցել է ժամանակակից կոմպոզիտորներ Արամ Սաթյանի, Աշոտ Բաբայանի, երգեհոնահար Վահագն Ստամբոլցյանի, դիրիժոր Օհան Դուրյանի և այլոց հետ։
Ձայնագրել է հոգևոր երգերի 3 լազերային սկավառակ, որոնցից մեկը 1996 թվականին թողարկել է Celestial Harmonies ֆիրման ԱՄՆ-ում և այնտեղ արժանացել է «Հոգևոր երգերի լավուգույն ձայնասկավառակ» մրցանակին։ Հանրային ռադիոյի Ոսկե ֆոնդում ունի շուրջ քառասուն ձայնագրություններ։
Մենահամերգներով շրջագայել է Իտալիայում, Ավստրիայում, Ֆրանսիայում, Սլովենիայում, Սիրիայում, Հնդկաստանում, Վրաստանում, Կորեայում, Սիրիայում, Արցախում և այլ երկրներում։


== Դերերգեր ==


== Մրցանակներ և պարգևներ ==
Հյուսիսային Կորեայում կայացած միջազգային մրցույթ-փառատոնի գլխավոր մրցանակ և ոսկե գավաթ, մեդալ (2004)
ՀՀ վաստակավոր արտիստ (2015)
Ֆրիտյոֆ Նանսենի Ոսկյա մեդալ (2016)
«Նոր Ոսկեդար» գրականության և արվեստի մրցանակ (2019)


== Ծանոթագրություններ ==
ՏՎ 3

ՏՎ 3 (ռուս.՝ ТВ3), ռուսական դաշնային հեռուստաալիք «ՊրոֆՄեդիա» մեդիահոլդինգի կազմում։ Հեռարձակվում է 1994 թվականի հունիսի 6-ից։ Հեռուստաալիքը ցուցադրում է հեռուստասերիալներ, գեղարվեստական և վավերագրական ֆիլմեր։


== Արտաքին հղումներ ==
Պաշտոնական կայք (ռուս.)


== Ծանոթագրություններ ==
Իշխանասար (այլ կիրառումներ)

Իշխանասարը կարող է վերաբերել՝

Իշխանասար - գյուղ ՀՀ Սյունիքի մարզում
Իշխանասար - լեռնագագաթ Սյունիքի բարձրավանդակում
Իշխանասար - գետ Սյունիքի մարզում
Լեսնոե (գյուղ, Կոլոմակի շրջան)

Անվան այլ կիրառումների համար տե՛ս՝ ԼեսնոեԼեսնոե (ուկրաիներեն՝ Лісне), գյուղ Ուկրաինայի Խարկովի մարզի Կոլոմակի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրեպոտո

Պրեպոտո (իտալերեն՝ Prepotto), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 851 մարդ 2008 թվականի մարդահամարի տվյալների, բնակչության խտություն՝ 27 մարդ/կմ²։ Զբաղեցնում է 33 կմ² մակերես։ Փոստային ինդեքս՝ 33040։ Հեռախոսային կոդ՝ 0432։
Կոմունայի հովանավորն է Սուրբ Հովհաննես Մկրտիչը։ Տոնը նշվում է հունիսի 24-ին։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0432 713003
Էլեկտրոնային փոստ։ segreteria@com-prepotto.regione.fvg.it
Պաշտոնական կայք։ http://www.comune.prepotto.ud.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(9256) Ցուկամոտո

(9256) Ցուկամոտո (անգլ.՝ Tsukamoto), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,360364 ա. մ., առավելագույնը մոտենում է 2,0534 ա. մ. հեռավորության վրա և հեռանում 2,6673 ա. մ.։ Արեգակի շուրջ մեկ ամբողջական պտույտ է կատարում 1324,55 երկրային օրվա ընթացքում, իր ուղեծրով շարժվելով միջինում 0,271791 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9256) Ցուկամոտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալաքիլիսե (Թոնուսի գավառ)

Անվան այլ կիրառումների համար տե՛ս՝ Ալաքիլիսե (այլ կիրառումներ)Ալաքիլիսե, գյուղ Արևմտյան Հայաստանում, Սեբաստիայի վիլայեթի Թոնուսի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==